Les minicolumnes que formen Chicolate espeso fueron escrites pa publicar en Les Noticies, selmanariu n ́asturianu yá desapaecíu hai un tiempu.
#000001
Les minicolumnes que formen Chicolate espeso fueron escrites pa publicar en Les Noticies, selmanariu n'asturianu yá desapaecíu hai un tiempu. Nun tán recoyíes toles que fueron apaeciendo a lo llargo de dellos años en dos etapes distintes: la primera entamó a finales del sieglu XX y la última acabó col pieslle'l selmanariu, nel 2012. Les qu’apaecen equí tán dataes ente los años 2000-2002 y 2010-2012. Al pesar del tiempu pasáu, nun perdieron gota d'actualidá y, d'esa manera, quien pose nelles la vista y llea, va atopar les mesmes zunes, porgüeyos y esperances d'antañu, porque la historia, bien de veces, anecia en repetise. Son, como diz el prologuista, «textos finos, ocurrentes, precisos: sorbiatinos llambionos qu’entonen la mente y dan qué pensar».
#000009
Esther Prieto (Arenas de Cabrales, 1960) diose a conocer como poeta nel 1992 con Edá de la memoria y nel 1998 ganó'l Premiu Teodoro Cuesta de Poesía con La Mala suerte (2000). Con Güelu Ismail algamó’l Premiu Xosefa Xovellanos de Novela 2001 y unos años más tarde (2005) publicó Gramática d'asturianu. Guía de consulta rápida, resultáu del so llabor profesional de correctora editorial.
#000010